**2.1. számú melléklet**

**SZERZŐDÉS-ÁTRUHÁZÁSI MEGÁLLAPODÁS**

amely létrejött egyrészről a

Név: **Hajdú-Bihari Ivóvízminőség-javító Önkormányzati Társulás**

Székhelye: 4130 Derecske, Köztársaság út 87.

Törzsszáma: 767312

Adószáma: 15767312-2-09

Képviseli: Bordán Szabolcs elnök

mint szerződésből kilépő fél (a továbbiakban: **Kilépő** **Fél**)

másrészről

Név: **Hortobágy Község Önkormányzata**

Székhelye: 4071 Hortobágy, Czinege J. utca 1.

Törzsszáma:

Adószáma:

Képviseli: Jakab Ádám András polgármester

mint szerződésből belépő fél (a továbbiakban: **Belépő Fél**)

együttes említésük esetén, mint felek, a továbbiakban: Felek között, alulírott helyen és napon az alábbi feltételekkel:

1./ A Felek rögzítik, hogy a Hajdú-Bihari Ivóvízminőség-javító Önkormányzati Társulás, mint Kilépő Fél a „Hajdú-Bihari Ivóvízminőség-javító Projekt” című, KEOP-1.3.0/09-11-2011-0010 azonosító számú projekt megvalósításához kapcsolódóan „***Vállalkozási szerződés a Hajdú-Bihari Ivóvízminőség-javító Projekt – KEOP-1.3.0/09-11-2011-0010” projekt tervezési és kivitelezési munkáinak elvégzésére vonatkozóan FIDIC Sárga Könyv feltételei szerint 1. rész: A Tiszamenti Reg. Vízművek Zrt. által üzemeltetett Hortobágy és Hortobágy-Szásztelek települések ivóvízminőség-javító fejlesztése”*** tárgyban 2013. november 21. napján – a jelen szerződés-átruházási megállapodás 1. számú mellékletét képező - vállalkozási szerződést (a továbbiakban: Vállalkozási szerződés) kötött a SIGNUM ALFA TEAM Kereskedelmi és Szolgáltató Korlátolt Felelősségű Társasággal (székhelye: 1047 Budapest, Fóti út 56.), mint vállalkozóval (a továbbiakban: Vállalkozó).

A Vállalkozási szerződés szerinti kivitelezési munkák befejeződtek, a sikeres műszaki átadás-átvételére 2015. december 8. napján került sor.

A Vállalkozási szerződésnek a 3. fejezetként részét képező Különös feltételek 1. Általános előírások pontjának 1.1.3.10. alpontja az alábbi szerződéses rendelkezést tartalmazza:

*„1.1.3.10.* ***„Kötelező Alkalmassági időszak”*** *jelenti e Szerződéses Feltételekben a 11/1985. (VI. 22.) ÉVM-IPM-KM-MÉM-BkM együttes rendelet, valamint a 12/1988. (XII. 27.) ÉVM-IpM-KM-MÉM-KVM együttes rendelet alapján a Ptk. szerinti szavatossági időszakot.”*

A Vállalkozási szerződés – az alkalmazandó és figyelembe veendő kötelező alkalmassági idő fennállására tekintettel – jelen szerződés-átruházási megállapodás aláírásakor is hatályos és mind a Kilépő Fél, mind pedig a Vállalkozó, mint szerződésben maradó fél részére jogokat és kötelezettségeket állapít meg a kötelező alkalmassági idő miatt fennálló kellékszavatosság tekintetében.

A Felek fentieken túlmenően – a kivitelezés műszaki átadás-átvételének időpontjára figyelemmel -rögzítik, hogy a kötelező alkalmassági idő 2025. december 8. napjáig tart.

2./ A Hajdú-Bihari Ivóvízminőség-javító Önkormányzati Társulás, mint Kilépő Fél a társulásban részt vevő képviselő-testületek döntése alapján 2021. december 31. napjával jogutód nélkül megszüntetésre kerül.

3./ Az 1./ és 2./ pontban foglaltakra figyelemmel a Felek megállapodnak abban, hogy a Kilépő Fél az 1./ pontban meghatározott Vállalkozási szerződést, illetve az az alapján őt megillető jogokat és terhelő kötelezettségeket – a kötelező alkalmassági idő miatt fennálló kellékszavatosságra figyelemmel – **2022. január 1-jei hatállyal a Belépő félre ruházza át**. Ennek alapján a Belépő Felet megilletik mindazon jogok és terhelik mindazon kötelezettségek, amelyek a Kilépő Felet a Vállalkozóval, mint a szerződésben maradó féllel szemben a Vállalkozási szerződés alapján megillették és terhelték.

4./ A Vállalkozási szerződés megkötését mivel közbeszerzési eljárás lefolytatása előzte meg, ezért Felek rögzítik, hogy a Közbeszerzési Hatóság T-01604/02/2014. számú állásfoglalása, továbbá a Közbeszerzések Tanácsának a Közbeszerzési Értesítő 2017. évi 81. számában megjelent útmutatójában foglaltak értelmében az ajánlatkérő személyében történő jogátruházás feltétele, hogy az ajánlatkérői jogutódlásra határozatba foglalt alapítói döntés alapján kerüljön sor. Ennek alapján a Felek rögzítik, hogy jelen szerződés átruházás jogalapját a Hajdú-Bihari Ivóvízminőség-javító Önkormányzati Társulásban részt vevő képviselő-testületek, valamint a Hajdú-Bihari Ivóvízminőség-javító Önkormányzati Társulás Társulási Tanácsának jelen szerződés-átruházási megállapodás 2. számú mellékletét képező határozatai képezik.

5./ A Kilépő Fél és a Belépő Fél jelen szerződés aláírásával megállapodnak abban, hogy 2022. január 1. napjától a Kilépő Fél kifejezetten és visszavonhatatlanul a Belépő Félre ruházza át a Vállalkozási szerződésből eredő, a 3./ pontban meghatározott valamennyi jogát és az őt terhelő valamennyi kötelezettségét. A Belépő Fél pedig jelen szerződés aláírásával kifejezetten és visszavonhatatlanul elfogadja, hogy 2022. január 1. napjától teljeskörűen őt terhelik a Kilépő Fél ilyen irányú kötelezettségei, illetve illetik a Kilépő Fél ilyen irányú jogai.

6./ A Felek rögzítik és egyben tudomásul veszik, hogy a jelen szerződés-átruházási megállapodás hatályosulásának feltétele, hogy a Kilépő Fél a jelen szerződés-átruházásról a szerződésben maradó Vállalkozót írásban értesítse vagy a Belépő Fél a Vállalkozót a jelen szerződés-átruházási megállapodással vagy mást hitelt érdemlő módon igazolja a szerződésátruházás megtörténtét.

7./ Az esetlegesen felmerülő vitás kérdéseket Felek tárgyalás útján kötelesek tisztázni. Amennyiben ez nem vezetne eredményre, Felek alávetik magukat az arra hatáskörrel és illetékességgel rendelkező bíróság eljárásának.

8./ Jelen megállapodásban nem szabályozott kérdésekben a Ptk. vonatkozó rendelkezései irányadóak.

Jelen szerződést – amely négy, egymással szó szerint megegyező példányban készült – a Felek elolvasás és értelmezés után, mint akaratukkal mindenben egyezőt, jóváhagyólag írják alá.

Melléklet:

1. sz. melléklet: Vállalkozási szerződés
2. sz. melléklet: Hajdú-Bihari Ivóvízminőség-javító Önkormányzati Társulásban részt vevő, a társulást létrehozó (alapító) képviselő-testületek, valamint a Hajdú-Bihari Ivóvízminőség-javító Önkormányzati Társulás Társulási Tanácsának határozata.

Derecske, 2021. ………………………… Hortobágy, 2021. …………………………

………………………………………….. …………………………………………...

 Hajdú-Bihari Ivóvízminőség-javító Hortobágy Község Önkormányzata

 Önkormányzati Társulás képviseli: Jakab Ádám András polgármester

 képviseli: Bordán Szabolcs elnök Belépő Fél

 Kilépő Fél